15/10/2010 | Administración LocalMunicipal
Brión
Bases específicas de selección de persoal laboral fixo para o acceso a unha praza vacante de animador/a cultural, en procedemento de consolidación de emprego temporal

Por esta Alcaldía con data 1 de outubro de 2010, aprobáronse as seguintes bases: É obxecto da presente convocatoria a cobertura da praza de Animador/a Cultural, cuberta con contrato temporal, con anterioridade ó 1 de xaneiro de 2005, encadrada no grupo II, segundo o Convenio Colectivo para persoal laboral do Concello de Brión, e incluída na Oferta de Emprego Publico de 2010, publicada no Boletín Oficial da Provincia Nº 63, con data de 7 de abril de 2010, ao amparo da Disposición transitoria cuarta da Lei 7/2007, e de conformidade coas Bases Xerais reguladoras dos procesos selectivos para a cobertura de prazas de persoal laboral fixo do Concello de Brión en procedemento de consolidación de emprego temporal, publicadas no BOP nº 168, con data 2 de setembro de 2010. Serán funcións da praza as que lle correspondan de acordo coa súa categoría profesional, a titulación esixida, a normativa de aplicación e a organización administrativa e funcional vixente no Concello. O procedemento selectivo será o de concurso-oposición, complementado coa realización dunha entrevista curricular. Ademais dos que figuran na base terceira das bases xerais, os/as aspirantes deberán estar en posesión do título de Técnico en Animación Sociocultural, ou equivalente, ou titulación universitaria, ou estar en condicións de obtelo na data que remata o prazo de presentación de instancias. Así mesmo, os opositores tamén deberán estar en posesión do Celga 4, Curso de Perfeccionamento do Galego ou acreditación de coñecemento de lingua galega equivalente. A súa composición e funcionamento axustarase ao previsto no artigo 60 do Estatuto Básico do Empregado Público, na restante normativa de aplicación e nas Bases Xerais reguladoras dos procesos selectivos para a cobertura de prazas de persoal laboral fixo do Concello de Brión en procedemento de consolidación de emprego temporal. De conformidade ao exposto con anterioridade o Tribunal terá a seguinte composición: Presidente: D. Luciano Pena Andrade, funcionario do Concello de Brión, grupo A2; suplente, D. Pablo Antonio Tamboleo Simu, traballador social do Concello de Ames, laboral fixo do grupo II. Secretario: D. José Antonio Bouzas Neo, funcionario do Concello de Brión, grupo A2; suplente D. James Stephen Cerquella Scarlet, profesor da USC na Escola de Relacións Laborais de Santiago de Compostela. Vogais.- Vogal 1º, D. Mohamed Rida Herrero Laurencena, funcionario do Concello de Brión, grupo A1; suplente DªZaila Cabel Berraquero, funcionaria do Concello de Brión, grupo A1; Vogal 2º, Dª. Mercedes Dolores Cardelle Espasandín, Xefa do Servizo de Cooperación Institucional da Consellería de Cultura e Turismo, funcionaria do grupo A1; suplente, D. Victor Rey Grande, Xefe do Servizo de Promoción e Difusión Cultural da Consellería de Cultura e Turismo, funcionario do grupo A2; Vogal 3º, D. Pablo Bouza Suárez, Xefe do Servizo de Cultura do Concello de Culleredo, funcionario do grupo A1; suplente, D. Mircea Adrian Emrani Lamaizi, Historiador do Concello de Culleredo, funcionario do grupo A1. A fase de concurso, que será previa á da oposición, non terá carácter eliminatorio, nin a puntuación obtida nela poderá aplicarse para superar os exercicios da fase de oposición. A puntuación máxima que se pode alcanzar nesta fase de concurso será a de 6 puntos por todos os méritos valorables.1. Valoraranse os seguintes méritos: a) Experiencia profesional: Por servizos prestados, no Concello de Brión, na mesma praza e categoría á que se opta e sempre referidos a servizos prestados interina ou temporalmente e iniciados con anterioridade ao 1 de xaneiro de 2005, e que de maneira ininterrompida continúen prestándose na data de finalización do prazo de presentación de instancias; 0,10 puntos por mes completo de servizos ata un máximo de 4 puntos. Considerarase como mes completo calquera fracción de tempo traballado superior a 15 días b) Formación Cursos de formación, perfeccionamento, post-grao e especialización sobre materias directamente relacionadas coas funcións propias da praza convocada, impartidos, homologados ou recoñecidos por organismos dependentes de administracións públicas, valoraranse da seguinte forma: Cursos con duración ata 14 horas: 0,10 puntos. Cursos con duración entre 15 e 24 horas: 0,20 puntos. Cursos con duración entre 25 e 39 horas: 0,40 puntos. Cursos con duración entre 40 e 59 horas: 0,60 puntos. Cursos con duración entre 60 e 79 horas: 0,80 puntos Cursos con duración entre 80 e 100 horas: 1 punto Cursos con duración superior a 101 horas: 1,50 puntos A puntuación global máxima por formación non poderá exceder de 2 puntos.2. Os aspirantes presentarán conxuntamente coa instancia para tomar parte no proceso selectivo unha relación dos méritos que aleguen. O modelo de instancia é o que figura nestas bases específicas como Anexo II. A dita relación acompañaranse os documentos xustificativos dos mesmos, orixinais ou fotocopias compulsadas, pois non se terán en conta, nin se valoraran aqueles que non queden debidamente acreditados, en todos os seus extremos, dentro do prazo de presentación das instancias.3. Para a acreditación dos servizos prestado deberase presentar fotocopia compulsada do contrato de traballo e certificación de vida laboral expedida pola tesourería xeral da seguridade social. Deberá quedar debidamente acreditado a categoría, praza e función desempeñada.4. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial.5. A experiencia profesional nas Administración Públicas tamén se acompañará coa certificación de servizos prestados emitida pola administración correspondente, na que claramente consten as datas concretas de prestación de servizos, a categoría profesional e na que se poda comprobar que as funcións ou tarefas realizadas correspondese coa praza convocada.6. Antes do comezo da fase de oposición publicaranse no taboleiro de anuncios e páxina web do Concello a puntuación outorgada a cada aspirante polos méritos alegados e debidamente acreditados. Os aspirantes disporán dun prazo de dez (10) días hábiles, contados a partir do día seguinte ao da publicación, para formular alegacións. A fase de oposición constará dun exercicio de carácter obrigatorio e eliminatorio. O exercicio consistirá na realización dun suposto práctico relacionado cos contidos do temario, previstos no Anexo I destas bases, e coas actividades e funcións habituais da praza obxecto de cobertura. Para este exercicio disporase dun tempo máximo de dúas horas Os temas serán propostos polo tribunal instantes antes da celebración do exercicio na forma que o tribunal considere axeitada. Este exercicio será cualificado cun máximo de 15 puntos, sendo eliminados os opositores que non acaden un mínimo de 7,5 puntos. Os aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requerido nas bases, deberán realizar un exercicio específico Este exercicio consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo dunha hora. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Tras a realización da fase de oposición, os opositores que a teñan superado, serán convocados polo Tribunal para a realización de entrevistas, nas cales se poderán realizarán preguntas relacionadas co temario, cos cometidos funcionais da prazas e a súa experiencia laboral. A puntuación máxima deste apartado será de 5 puntos. A cualificación final será a suma das puntuacións obtidas na fase de concurso, na de oposición e na entrevista No suposto de empate nas puntuación de dous ou máis aspirantes, resolverase a favor do aspirante que obtivese a puntuación máis alta na fase de concurso. De proseguir a igualdade, resolverase acudindo á puntuación obtida na fase de oposición. En último caso, de persistir o empate, resolveríase a favor de aquel aspirante que tivese acadado unha maior puntuación na entrevista curricular. Serán aplicables os criterios fixados nas Bases Xerais reguladoras dos procesos selectivos para a cobertura de prazas de persoal laboral fixo do Concello de Brión en procedemento de consolidación de emprego temporal 1. A Constitución Española de 1978. Estrutura. Titulo Preliminar. Reforma Constitucional.2. Estatuto de Autonomía de Galicia. As Institucións da Comunidade Autónoma: O Parlamento. O consello de la Xunta. O Presidente.3. A Lei: Concepto e clases. Disposicións normativas con forza de lei.4. O Regulamento. concepto. Clasificación dos regulamentos 5. O acto administrativo: concepto e clases. Elementos do acto. A eficacia dos actos administrativos. Nulidade e anulabilidade.6. O procedemento administrativo; Iniciación, ordenamento, instrución e terminación.7. Finalización do procedemento: A obriga de resolver. O silencio administrativo.8. Os recursos administrativos. Concepto e clases, requisitos xerais. Os recursos ordinarios.9. O municipio. Elementos. Territorio e poboación.10. Organización Municipal: O Alcalde. Competencias. Forma de elección e cesamento. Os Tenente de Alcalde. A Xunta de Goberno Local: Composición e atribucións. O Concello Pleno. Composición e competencias. As Comisións Informativas 11. Ordenanzas e regulamentos municipais. Procedemento de elaboración.12. A Lei 7/2007, do 12 de abril, do Estatuto Básico do Empregado Público. Clases de funcionarias/os. Situacións administrativas. Réxime disciplinario.13. Dereitos e deberes das/os funcionarias/os locais. Código de conduta das/os empregadas/os públicas/os. Réxime de incompatibilidades.14. A contratación administrativa. Clases de contratos. Elementos dos contratos. Os suxeitos. Obxecto e causa dos contratos públicos.15. A forma de contratación administrativa e os sistemas de selección do contratista. A formalización dos contratos. Os contratos menores.16. Facendas Locais: A Lei reguladora das Facendas Locais. Os recursos das Facendas Locais. Taxas e prezos públicos.1. A cultura. Caracterización e situación actual. Diferentes concepcións da cultura. Diferentes sentidos da palabra cultura. Formas e niveis nos que se expresa a cultura.2. Cultura popular e cultura nacional: O problema da identidade cultural. Principais manifestacións da cultura popular.3. Acción cultural, animación sociocultural e promoción da cultura popular. Cultura e vida cotiá. 4. Política cultural. Necesidade da acción estatal. Modelos de política cultural.5. Cultura e cidade. Posibilidades e limitacións para a acción cultural.6. Política cultural municipal. Evolución histórica Importancia da acción cultural a nivel municipal.7. Formas de actuación para realizar unha política cultural no ámbito municipal.8. Plan de acción cultural dun concello. O patrimonio cultural. A promoción do libro e da lectura. As artes escénicas. A cinematografía. As artes plásticas. A música. As festas patronais. Os equipamentos para a acción cultural.9. O proxecto como ferramenta de traballo na xestión cultural. Criterios básicos. Definición. Os distintos niveis e versións dun proxecto.10. O deseño de proxectos culturais. Xustificación, requisitos e dificultades do deseño de proxectos culturais. Encaixe no contexto doutras políticas 11. Elaboración dun proxecto cultural. Orixe e antecedentes dun proxecto. Análise interno da organización xestora. Diagnóstico.12. A definición dun proxecto cultural. Destinatario, contido e obxectivos. Estratexias e actividades.13. Modelo de xestión dun proxecto cultural. A produción dun proxecto cultural. Planificación da produción dun proxecto.14. A comunicación como un instrumento de imaxe e relacional dun proxecto cultural.15. A xestión económico-financieira e os factores xurídicos dun proxecto cultural.16. A avaliación dos proxectos culturais. Vantaxes da avaliación. Aspectos a avaliar. Qué se avalía e para quen se realiza a avaliación. Métodos xerais de avaliación de proxectos culturais. Fases da avaliación. Os instrumentos que un xestor cultural utiliza na avaliación dun proxecto. Criterios da avaliación. Indicadores. Características dos indicadores.17. Animación sociocultural. Etapas na orixe do animador.18. Animador sociocultural. Características xerais e específicas. Perfil do animador.19. Tipos de animadores socioculturais. Competencias do animador.20. Animación sociocultural con adultos e persoas maiores.21. Animación infantil e xuvenil.22. Desenvolvemento comunitario. Concepto e obxectivos. Políticas de desenvolvemento comunitario. Presupostos, requisitos e fases.23. Conceptos relacionados coa animación sociocultural. Educación aberta. Educación a distancia. Educación permanente. Educación popular. Educación de adultos. Desenvolvemento comunitario. Xestión cultural.24. Animación sociocultural en España: antecedentes, etapas, críticas e realizacións. Política social na Constitución Española de 1978.25. Causas que favorecen a aparición da animación sociocultural. Papel que desempeña a animación sociocultural. Características da animación sociocultural.26. Fundamentos sociolóxicos e psicolóxicos da animación sociocultural.27. Animación sociocultural e calidade de vida.28. Cultura e animación sociocultural. Democratización, democracia cultural e participación. Política cultural e animación sociocultural.29. Principios e obxectivos da animación sociocultural. Valores que promove a animación sociocultural: pluralismo, liberdade, democracia, relacións humanas, autonomía persoal.30. Participación e comunicación. Eixos da animación sociocultural.31. Elementos da animación sociocultural desde o punto de vista dos obxectivos estratéxicos da política cultural e desde a perspectiva de quen participa nestes programas.32. O presuposto na organización dos recursos materiais e económicos da animación sociocultural.33. O museo: evolución do concepto e posibilidades educativas. O museo como elemento sociocultural que intervén na educación.34. Concepto de grupo e de dinámica de grupos. A dinámica de grupos e a formación persoal. A capacitación no dominio das técnicas grupais.35. Os centros cívicos.36. A animación rural.37. O equipo de traballo: Funcións, estrutura, dinámica e a expansión do equipo e articulación da comunidade.38. Bases para unha política sociocultural no Concello de Brión. Criterios poboacionais, territoriais, económicos e sociais do municipio a ter en conta.39. As asociacións veciñais e culturais no Concello de Brión.40. A coordinación entre as distintas Administracións Públicas en materia cultural. Axudas e programas.41. A recuperación da memoria histórica local. Actividades e financiamento.42. Equipamentos municipais para a Animación Sociocultural no Concello de Brión. Deseño de espazos para a animación sociocultural.43. O patrimonio histórico-artístico no Concello de Brión. 44. Política de xuventude da Xunta de Galicia. A rede de centros de información xuvenil na Comunidade Autónoma. Oficinas e puntos de información xuvenil nas entidades locais. Organización e xestión. A persoa que asina abaixo solicita ser admitida no proceso de selección de persoal laboral fixo para a praza de ANIMADOR/A CULTURAL, DECLARANDO que son certos os datos consignados nela, e que reúne as condicións esixidas para o ingreso como persoal laboral fixo do Concello de Brión. _______________________________________________________________________________________________________ DNI: PRIMEIRO APELIDO: SEGUNDO APELIDO: NOME: TELÉFONO DE CONTACTO CON PREFIXO/TELÉFONO MÓBIL: DOMICILIO Enderezo: Código postal: Que reune os requisitos esixidos na convocatoria para a praza de ANIMADOR/A CULTURAL, e solicita tomar parte na selección en réxime laboral fixo, en procedemento de consolidación de emprego temporal. BRiON,. de …………………. de 2010. (SINATURA) A instancia acompáñase de (sinalar cun X según proceda): - Copia compulsada do DNI. - Documentación acreditativa orixinal ou fotocopia debidamente compulsada da formación aportada polo aspirante. - Declaración xurada de cumplir cos requisitos esixidos nas bases xerais –base 3ª-. - Relación dos méritos que se achegan. De conformidade co establecido na LEI ORGÁNICA 15/1999, DE 13 DE DECEMBRO, DE PROTECCIÓN DE DATOS DE CARÁCTER PERSOAL (LOPD), infórmase ao interesado/a que os datos facilitados neste formulario incorporaranse ao ficheiro automatizado do que é titular o Concello de Brión, con enderezo en Praza Carballeira de Santa Minia, 2 (Brión). Vostede poderá exercer, en calquera momento, os seus dereitos de acceso, rectificación, cancelación e oposición, previstos pola Lei. Ao asinar este formulario vostede autoriza expresamente a utilización dos seus datos persoais en tódalas actividades relacionadas co proceso de selección. Sr. Alcalde do Concello de Brión. O que se fai público para xeral coñecemento, informando que o prazo de presentación de instancias é de vinte días naturais contados a partir do día seguinte ao da publicación do anuncio da convocatoria no Boletín Oficial do Estado. Brión, 4 de outubro de 2010. O Alcalde. Asd. José Luís García García.